ขีดเส้นตาย 48 ชม. จับตา คิม จอง อึน สั่งทหารโสมแดงเตรียมพร้อม ทำสงคราม 
สองโสมตึงเครียดจับตาผู้นำเกาหลีเหนือ สั่งทหารตามชายแดนเตรียมพร้อมทำสงครามอย่างเต็มรูปแบบตลอดเวลา ตั้งแต่ 3 โมงเย็นวันที่ 21 ส.ค.  พร้อมยื่นคำขาด เกาหลีใต้ต้องยุติการโฆษณาชวนเชื่อโจมตีเกาหลีเหนือผ่านลำโพงกระจายเสียงตามแนวชายแดน ภายใน 48 ชม.,เมื่อวันที่ 21 ส.ค.58 สำนักข่าวต่างประเทศรายงานสถานการณ์ตึงเครียดระหว่างเกาหลีเหนือและเกาหลีใต้ ที่ดูจะรุนแรงกว่าทุกครั้งที่ผ่านมา จนต้องจับตาอย่างใกล้ชิด เมื่อนายคิม จอง อึน ผู้นำเกาหลีเหนือได้มีคำสั่งให้ทหารแนวหน้า ตามชายแดน เตรียมพร้อมทำสงครามอย่างเต็มรูปแบบตลอดเวลา ตั้งแต่เวลา 15.00 น. ของวันศุกร์ที่ 21 ส.ค.นี้ (ตามเวลาท้องถิ่น) เป็นต้นไป,ก่อนหน้านี้ ทางการเกาหลีเหนือได้ออกคำเตือนจะใช้ปฏิบัติการทางทหารตอบโต้เกาหลีใต้อย่างรุนแรง หากไม่ยอมยุติการ โฆษณาชวนเชื่อ แจ้งข่าวสารโจมตีรัฐบาลเกาหลีเหนือ ผ่านลำโพงกระจายเสียงตามแนวชายแดน ภายใน 48 ชั่วโมง,ด้านสำนักข่าวกลางเกาหลีเหนือ ยังมีการเผยแพร่ภาพถ่ายนายคิม จอง อึน ผู้นำเกาหลีเหนือ เป็นประธานการประชุมฉุกเฉินร่วมกับคณะกรรมาธิการกลางด้านการทหารของเกาหลีเหนือ เมื่อคืนวันที่ 20 ส.ค. ขณะที่ ด้านประธานาธิบดีปาร์ก กึน เฮ แห่งเกาหลีใต้ ได้เป็นประธานการประชุมร่วมกับเจ้าหน้าที่ระดับสูงฝ่ายความมั่นคง ที่กองบัญชาการกองทัพ ภาค 3 ในเมืองยอนจิน เพื่อเตรียมพร้อมด้านกองทัพ รับมือการถูกโจมตีของกองทัพเกาหลีเหนือเช่นกัน,ทั้งนี้ สถานการณ์ตึงเครียดระหว่างเกาหลีเหนือและใต้ อุบัติขึ้นอีกครั้ง เมื่อวันพฤหัสฯ ที่ 20 ส.ค. เมื่อทหารเกาหลีเหนือได้ยิงจรวดข้ามพรมแดนเข้ามาโจมตีเกาหลีใต้ ในเขตจังหวัดคยองกี ทางภาคตะวันตกของประเทศ จนฝ่ายเกาหลีใต้ยิงกระสุนปืนใหญ่ตอบโต้ หลังจากเกาหลีใต้ได้มีการใช้ลำโพงกระจายเสียงแจ้งข่าวสารตามแนวชายแดน เนื่องจากกล่าวหาเกาหลีเหนือได้แอบฝังกับระเบิดในบริเวณเขตปลอดทหาร จนทำให้มีทหารเกาหลีใต้เกิดไปเหยียบกับระเบิด จนทหารนายหนึ่งขาขาดทั้งสองข้าง เมื่อต้นเดือน ส.ค.
จับตาเกาหลีเหนือสั่งทหารตามชายแดนเตรียมพร้อมทำสงครามอย่างเต็มรูปแบบตลอดเวลา ตั้งแต่ 3 โมงเย็นวันที่ 21 ส.ค.  พร้อมยื่นคำขาด เกาหลีใต้ต้องยุติการโฆษณาชวนเชื่อโจมตีเกาหลีเหนือผ่านลำโพงกระจายเสียงตามแนวชายแดน ภายใน 48 ชม.
เกาหลีเหนือ,เกาหลีใต้,เกาหลีเหนือ-ใต้ตึงเครียด,ยิงปืนใหญ่,จรวด,กับระเบิด,โฆษณาชวนเชื่อ,คิม จอง อึน,ผู้นำเกาหลีเหนือ,ข่าว,ไทยรัฐออนไลน์,ข่าวต่างประเทศ